 **ОБЩИНА ГУЛЯНЦИ, ОБЛАСТ ПЛЕВЕН**

гр. Гулянци, ул. “В. Левски” № 32, тел:6561/2171, е-mail: obshtina\_gulianci@mail.bg

**П Р О Т О К О Л**

**по чл.72, ал.3 от ЗОП за оценяване на получена обосновка в обществената поръчка за услуга чрез открита процедура по реда на ЗОП с предмет: „Изработване на проект за Общ устройствен план на община Гулянци с включена Екологична оценка и Оценка за съвместимост на плана“**

Днес 24.02.2017г. в 09:00 часа в административната сграда на община Гулянци- Заседателна зала, се събра комисия в състав:

Председател: Евгения Вескова Миланова- Аршинкова – външен експерт, вписан в списъка по чл.229, ал.1, т.17 от ЗОП под № ВЕ-1741

Членове:

1. Адриян Апостолов – Директор Дирекция „УСЕ”

2.Малинка Игнатова – главен специалист „Бюджет“

3. арх.Светла Радулова – главен архитект и началник отдел „УТСИП”

4. Николай Фердинандов – главен специалист „Общинска собственост”

назначена със Заповед №РД-09-610/24.11.2016г. на кмета на община Гулянци.

Комисията установи, че:

1. с писмо е изискала от участника „ГЕОАРХ“ ЕООД гр.София да представи подробна писмена обосновка съгласно чл.72, ал.1 от ЗОП.

Искането е получено от участника на 08.02.2017г., съгласно известие за доставяне.

В дадения на участника срок с вх.№53-00-66 от 15.02.2017г. участникът представил подробна писмена обосновка за предлаганата цена.

2. с писмо е изискала от участника ДЗЗД „М + М“ гр.София да представи подробна писмена обосновка съгласно чл.72, ал.1 от ЗОП.

Искането е получено от участника на 17.02.2017г., съгласно известие за доставяне.

В дадения на участника срок с вх.№53-00-69 от 22.02.2017г. участникът представил подробна писмена обосновка за предлаганата цена.

На основание чл.72, ал.3 от ЗОП комисията пристъпи към оценка на получените от участниците обосновки по отношение на тяхната пълнота и обективност относно обстоятелствата по чл.72, ал.2 от ЗОП, на които се позовават участниците.

**1.„ГЕОАРХ“ ЕООД гр.София**

Участникът посочил, че счита, че за него са налице обективни обстоятелства за образуваната предложена цена.

Позовал се на икономическите особености на предоставяните услуги по смисъла на чл.72, ал.2, т.1 от ЗОП. Подробно представил разбивка на видовете разходи, които е калкулирал при образуване на цената за изпълнение на услугата. В тези разходи предвидил: разходи за труд; разходи за материали и консумативи; разходи за комуникация; разходи за поддръжка на офис; разходи за амортизация на техника, софтуер и сгради; разходи за застраховки; разходи за командировки; печалба. Участникът подробно посочил за всеки един от посочените разходи как е калкулиран. Към обосновката е представил и доказателства за така посочения начин на формиране на предлаганата цена.

Участникът продължил обосновката си с представяне на информация за богатия опит на екипа за изпълнение на поръчката, финансовата стабилност на дружеството и посочил разработките, в които е участвал в сферата на устройственото планиране. Приел, че основните предпоставки, които му позволяват икономичност при изпълнение на обществената поръчка са: еднотипност на задачите и създадени методики за ефективно и ефикасно изпълнение; наличие на достатъчен финансов ресурс; наличие на съвременно собствено оборудване, техника, софтуер и превозни средства; наличие на собствен офис. Комисията приема, че действително посочените обективни факти от участника, че богатия опит на експертите и използваните високотехнологични решения му позволяват качествено изпълнение на услугата в предложения срок за изпълнение на поръчката, което води до по-висока ефективност и ефикасност на вложените средства, което позволява предлагане на по-ниска крайна цена, тъй като разходите са оптимизирани.

Ето защо комисията приема, че посоченото от участника са обективни факти, които обосновават предложената от участника цена за изпълнение на поръчката в размер на 56 000 лв. без ДДС.

Участникът се позовал на избраните технически решения по смисъла на чл.72, ал.2, т.2 от ЗОП. Посочил, че Общият устройствен план ще бъде изработен чрез подготовка и агрегиране на цялата изходна информация и нейната обработка конкретно посочена от участника Географска информационна система. Териториалните анализи ще бъдат извършени чрез класификация и рекласификация на изходните данни, заложени в алгоритмите за пространствени анализи на посочения от участника продукт. В следствие на тези процедури се създава комплексна оценка на територията, която определя отделните териториални единици. Тези процедури участникът посочил, че се изпълняват бързо, тъй като посочената ГИС работи с бази данни, които лесно се селектират, променят и визуализират. Изработването на графичните материали представлява генериране на тематични карти по бърз и лесен начин в следствие на съответните анализи и прогнози, изработени в ГИС среда.

Ето защо комисията приема, че посоченото от участника са обективни факти, които обосновават предложената от участника цена за изпълнение на поръчката в размер на 56 000 лв. без ДДС.

**С оглед на изложените от комисията по-горе мотиви и на основание чл.72, ал.3, изречение първо от ЗОП комисията единодушно реши, че приема представената от участника „ГЕОАРХ“ ЕООД гр.София обосновка за начина на формиране на предлаганата цена за изпълнение на поръчката.**

**2.ДЗЗД „М + М“ гр.София**

Участникът посочил, че счита, че за него са налице обективни обстоятелства за образуваната предложена цена.

Започнал обосновката си като подробно посочил, че в ценовото предложение е калкулирана себестойност като сума от разходите за изпълнението – разходи за работни заплати; разходи за гориво; разходи за канцеларски материали; разходи за командировки; административни разходи. Получената себестойност участникът посочил, че е завишил от фактори, които не са включени при изчислението – риск и печалба.

Участникът подробно посочил максималното време, което е предвидил за изпълнение на всяка една от дейностите и поддейностите, включени в предмета на поръчката.

Позовал се на икономическите особености на предоставяните услуги по смисъла на чл.72, ал.2, т.1 от ЗОП. Подробно представил разбивка на разходите, които е калкулирал при образуване на цената за изпълнение на услугата за възнаграждение на всеки един от експертите в екипа му, които ще вземат участие при изпълнение на поръчката – в таблица е посочена информация за всяка една от двете фази на поръчката експертите, които ще бъдат ангажирани, времето, през което ще работят и предвиденото за всеки един експерт възнаграждение за човекоден с включени административни разходи, ТРЗ, осигуровки, наем, телефон, режийни. Освен разходите за експерти, са предвидени и разходи за пътни и командировъчни, консумативи, непредвидени разходи и печалба.

Комисията приема, че посочените обективни факти от участника, му позволяват качествено изпълнение на услугата в предложения срок за изпълнение на поръчката, което позволява предлагане на по-ниска крайна цена, тъй като разходите са оптимизирани.

Ето защо комисията приема, че посоченото от участника са обективни факти, които обосновават предложената от участника цена за изпълнение на поръчката в размер на 55 900 лв. без ДДС.

Участникът се позовал на избраните технически решения по смисъла на чл.72, ал.2, т.2 от ЗОП. Посочил, че дружествата, членове в обединението, имат многогодишен опит в сферата на устройственото планиране и ГИС технологиите. Като натрупаният през годините опит и рутина им дават изключително добри предпоставки за извършване на подобен род услуги по-бързо и с по-ниска себестойност. Участникът изброил проекти, които се доближават до услугите от настоящия проект, поради което посочил, че ще използва максимално опита си в организацията, комуникацията и координацията, както вътре в екипа, така и с възложителя и различните инстанции и учреждения за успешно реализиране на общия устройствен план. Посочил опита на едно от дружествата в изграждането на ГИС база данни, която е основа за графичната част на всеки ОУП и притежаваното от тях звено за разработка на различни модули и данни за ГИС.

Познанията на дружествата, членове в обединението, и техния практически опит при изпълнение на проекти с идентичен обхват е гаранция за преценката на участника по отношение на наличието на знания и подготвеност за изпълнение на проекта и за адекватно и реално формиране на цената за изпълнение на дейностите по проекта.

Ето защо комисията приема, че посоченото от участника са обективни факти, които обосновават предложената от участника цена за изпълнение на поръчката в размер на 55 900 лв. без ДДС.

**С оглед на изложените от комисията по-горе мотиви и на основание чл.72, ал.3, изречение първо от ЗОП комисията единодушно реши, че приема представената от участника ДЗЗД „М + М“ гр.София обосновка за начина на формиране на предлаганата цена за изпълнение на поръчката.**

***Обществената поръчка се възлага въз основа на икономически най-изгодната оферта.***

***Икономически най-изгодната оферта се определя въз основа на следния критерий за възлагане: най-ниска цена.***

На основание чл.58, ал.1 от ППЗОП комисията единодушно класира участниците съгласно посочения критерий за възлагане, както следва:

На първо място участника ДЗЗД „М + М“ гр.София.

На второ място участника „ГЕОАРХ“ ЕООД гр.София.

На трето място участника ДЗЗД“КОНСОРЦИУМ УРБАН ГРУП“ гр.София.

На четвърто място участника „СТОАРХ“ ЕООД гр.София.

На пето място участника ДЗЗД „ПЛАНКОНСУЛТ ГУЛЯНЦИ“ гр.София.

Комисията приключи работата си и състави настоящия протокол на 24.02.2017г. в 16:00 часа.

Комисия:

1……………/п/……………… / Евгения Вескова Миланова / чл.2 от ЗЗЛД

2……………/п/……………… / Адриян Апостолов / чл.2 от ЗЗЛД

3……………/п/……………… / Малинка Игнатова / чл.2 от ЗЗЛД

4……………/п/………………. / арх.Светла Радулова / чл.2 от ЗЗЛД

5……………/п/………………. / Николай Фердинандов / чл.2 от ЗЗЛД